148 
i saa store Mængder i vore Damme i Februar Maaned, høre til en 
første, hidtil overset, kønnet Foraarsgeneration i Lighed med den, 
vi linde hos de sikkert polycydiske Daphnidæ. 
Alle Lynceider leve efter min Formening Vinteren 
over under Isen, mangle Epliippier, bære deres Hvileæg 
meget længe, samt have 2 sexuelle Perioder, en i Efter- 
aaret, September— Oktober, og en i Februar Maaned; 
de ere altsaa polycycliske og ikke monocycliske. 
Naar Spørgsmaalet bliver, om det er denne første sexuelle 
Generation eller den anden, Efteraarets Generation, der optræder 
hos Lynceiderne i Grønland i Juli—August Maaned, da er det med 
de Kundskaber, vi for Øjeblikket have, ikke muligt at svare herpaa. 
Vi vide ikke, om ikke Lynceiderne trods den arktiske Vinters 
Strænghed og Længde under det mægtige Isdække have en os 
ukendt kønnet Generation, svarende til den, der hos os optræder i 
Februar; saa meget er sikkert, at Eurycercus lamellcitus og Chydorus 
spliæricus ere tagne den 15de November levende i Grønlands ferske 
Vande, og om Daphnia pulex siger Otto Fabricius i Fauna Groen- 
landica S. 263: „ Hierne sub glade vivunt u . Fra senere Tider 
haves ingen Iagttagelser; indtil disse faas, maa man vel være til¬ 
bøjelig til at tro, at selv Lynceiderne ingen kønnede Generationer 
have i Vinterens Løb, og at altsaa den, der faktisk optræder i Juli 
Maaned, rimeligvis er den første sexuelle Generation, der i Grøn¬ 
land paa Grund af Klimaet er bleven forsinket, svarende til den, 
jeg har funden i Februar her i Danmark. Hvad der støtter denne 
Antagelse, er ogsaa det, at de faa Indsamlinger, der haves fra 
November og December Maaned, næsten altid kun indeholde golde 
Hunner og meget sjældent Hunner med Hvileæg, ligesom heller 
aldrig Hanner ere fundne paa dette Tidspunkt i det grønlandske 
Materiale. 
Sammenligne vi nu til Slutning disse Resultater, indvundne af det 
grønlandske Materiale, med dem, som Zschokke har funden for Alpe- 
søerne, da vil man se, at Resultaterne kun delvis stemme overens. 
